PROGRAM UTROŠKA SREDSTAVA

BUDŽETA BOSANSKO-PODRINJSKOG KANTONA GORAŽDE ZA 2020. GODINU

|  |  |
| --- | --- |
| Godina:  | 2020 |
| Budžetski korisnik: |  Ministarstvo za privredu |
| Ekonomski kod: |  614 100 |
| Naziv ekonomskog koda:  |  Tekući transferi drugim nivoima vlasti  |

 Goražde, Mart 2020

|  |  |  |
| --- | --- | --- |
|  |  |  |
|  |  |  |

PODACI O PROGRAMU

Naziv programa:

 Program podrške razvoju drugim nivoima

 vlasti kroz projekte za 2020.godinu

Budžetski korisnik: Ministarstvo za privredu

Budžetski razdjel: 17

Ekonomski kod: 614 100 (RAZ 001)

Analitički kod RAZ 001

Naziv analitičkog koda: Tekući transferi drugim nivoima vlasti

Period realizacije programa: Od dobijanja saglasnosti – 31.12.2020.

Ukupna vrijednost programa: 100.000,00 KM

Odgovorna osoba: Mensad Arnaut

Pozicija odgovorne osobe: Ministar

Kontakt osoba za program: Emir Hodović

Kontakt telefon: +387-38-228-640

Kontakt e-mail: jedinicazarazvoj@bpkg.gov.ba i

Internet: [www.mp.bpkg.gov.ba](http://www.mp.bpkg.gov.ba)

|  |  |  |
| --- | --- | --- |
|  |  |  |
|  |  |  |

Na osnovu člana 45. Zakona o izvršenju Budžeta Bosansko-podrinjskog kantona Goražde za 2020.godinu (''Službene novine Bosansko-podrinjskog kantona Goražde“, broj: 15/19), i Zakona o sistemu državne pomoći u Bosni i Hercegovini (“Službeni glasnik BiH” broj: 10/12), Ministarstvo za privredu Bosansko-podrinjskog kantona Goražde utvrđuje:

**P R O G R A M U T R O Š K A S R E D S T A V A**

Budžeta Bosansko-podrinjskog kantona Goražde za 2020. godinu

sa ekonomskog koda 614 100 – Tekući transferi drugim nivoima vlasti

TAČKA 1.

NAZIV PROGRAMA

Naziv Programa utroška sredstava Budžeta Bosansko-podrinjskog kantona Goražde sa ekonomskog koda 614 100– Tekući transferi drugim nivoima vlasti, a glasi: **Program podrške razvoju drugih nivoa vlasti po projektima za 2020.godinu.**(u daljem tekstu: program).

TAČKA 2.

NADLEŽNOSTI MINISTARSTVA ZA PRIVREDU

Na osnovu Zakona o ministarstvima i drugim tijelima kantonalne uprave Bosansko-podrinjskog kantona Goražde („Službene novine Bosansko-podrinjskog kantona Goražde“ broj: 09/13) nadležnosti Ministarstva privrede su predlaganje i provođenje politike u oblasti industrije, poduzimanje mjera za unaprijeđenje proizvodnje, upravljanje prirodnim bogatstvima, razvoj poljoprivrede, upravljanje poljoprivrednim zemljištem, uzgoj, zaštita i unaprijeđenje šuma, šumske komunikacije i eksploatacija šuma, industrijske vode, vodoprivredne aktivnosti, korištenje voda u energetske i rekreacijske svrhe, upotreba i zaštita voda, ulaganja u privredna preduzeća, promet roba i usluga, učešće u kreiranju politike uvoza i izvoza, kontrola cijena proizvoda i usluga, zaključivanje ekonomskih sporazuma, kreiranje i implementaciju politike kantonalnog turizma, razvoj turističkih resursa, razvoj rekreativnih, rehabilitacijskih i drugih centara, promocija turizma, ugostiteljsto, poduzetništvo, provođenje politke razvoja komunikacija i transportne infrastrukture, razvoj javnog prometa, izgradnja, obnova i održavanje saobraćajnica od značaja za kanton, modernizacija cestovnog prometa i osiguranje komunikacijskih veza na području Bosansko-podrinjskog kantona Goražde.

Program je izrađen u skladu sa:

1. Zakonom o izvršenju budžeta Bosansko-podrinjskog kantona Goražde za 2020. Godinu („Službene novine Bosansko-podrinjskog kantona Goražde“ broj: 15/19)
2. Programom rada Vlade Bosansko-podrinjskog kantona Goražde za 2020. godinu (“Službene novine Bosansko-podrinjskog kantona Goražde” broj: 02/20),
3. Startegije razvoja Bosansko-podrinjskog kantona Goražde za period 2016-2020. („Službene novine Bosansko-podrinjskog Goražde“ broj: 04/16).

TAČKA 3.

OPIS PROGRAMA

Program podrške razvoju drugih nivoa vlasti kroz projekte osigurava da se planirana sredstva iz budžeta Ministarstva za privredu koriste na transparentan, specifičan, mjerljiv način sa svrhom da se podrže lokalne zajednice sa područja Bosansko-podrinjskog kantona Goražde.

1. odredbe o početku i rokovima provođenja programa,
2. opšti cilj i posebni cilj Programa za 2020. godinu,
3. potrebna sredstva za provođenje programa,
4. kriterije za raspodjelu sredstava,
5. procedure apliciranja, selekcije i evaluacije projekata i zahtjeva za sredstvima,
6. prioriteti, finansijski kriteriji i način rangiranja,
7. procjenu rezultata,
8. naziv korisnika sredstava,
9. procjenu nepredviđenih rashoda i rizika.

Program definiše bitne elemente za dobijanje saglasnosti od strane Vlade u skladu sa Zakonom o izvršenju budžeta Bosansko-podrinjskog kantona Goražde (svrha programa, opšti i posebni ciljevi, kriteriji za raspodjelu sredstava, korisnike sredstava, način procjene rezultata i procjena nepredviđenih rashoda i izdataka).

Program je otvoren za sufinansiranje projekata lokalnih zajednica koji se tiču poboljšanja putne infrastrukture na području Bosansko-podrinjskog kantona Goražde.

TAČKA 4.

POČETAK I ROKOVI PROVOĐENJA PROGRAMA

U Programu su definisane aktivnosti za 2020. godinu, a provođenje Programa počinje dobivanjem saglasnosti od strane Vlade Bosansko-podrinjskog kantona Goražde i trajaće do 31.12.2020.godine, odnosno do utroška novčanih sredstava i to u dvije faze. Prva faza počinje objavljivanjem Javnog poziva i krajnji rok za objavu Javnog poziva je 01.05.2020.godine i to u iznosu od 80,000.00KM, a druga faza počinje raspisivanjem drugog Javnog poziva za preostala sredstva, a krajnji rok za objavu drugog Javnog poziva je 31.12.2020.godine.

TAČKA 5.

OPŠTI I POSEBNI CILJEVI PROGRAMA

5.1. (Opšti cilj)

Opšti cilj Programa je pružanje podrške jedinicama lokalne samouprave sa područja Bosansko-podrinjskog kantona Goražde kroz projekte kojim će aplicirati prema Ministarstvu za privredu Bosansko-podrinjskog kantona Goražde na osnovu objavljeni Javni poziva za dostavljanje projekata u cilju poboljšanja uslova i kvaliteta života na području lokalne zajednice.

 5.2. (Poseban cilj)

Program sadrži poseban cilj za 2020. godinu koji je usklađen sa opštim ciljem Programa. Poseban cilj Programa je:

* Podrška u poboljšanju putne infrastrukture na području kantona;

 (Podrška u poboljšanju putne infrastrukture na području kantona)

 Podrška u poboljšanju putne infrastrukture na području Kantona planirana je za projekte koji uključuju aktivnosti na izgradnji, rekonstrukciji i sanaciji putne infrastrukture na području jedinica lokalne samouprave sa područja Bosansko-podrinjskog kantona Goražde, sa ciljem postizanja bolji i kvalitetniji uslova za kretanje motornih vozila, pješaka prilikom odlazaka i dolazaka stanovništva sa područja Bosansko-podrinjskog kantona Goražde u njihovim svakodnevnim potrebama.

TAČKA 6.

POTREBNA SREDSTVA ZA PROVOĐENJE PROGRAMA

6.1. (Visina sredstava za provođenje programa)

Potrebna sredstva za provođenje Programa definisana su Budžetu Bosansko-podrinjskog kantona Goražde na ekonomskom kodu 614 100–Tekući transferi drugim nivoima vlasti u iznosu od 100.000,00 KM. Sredstva će biti dodjeljena kroz dva Javna poziva, tako što će u prvom Javnom pozivu biti dodjeljeno 80.000,00KM, a u drugom Javnom pozivu 20.000,00KM.

6.2.(Maksimalni budžet po komponentama)

Programom se utvrđuje visina sredstava za poseban cilj. Visina sredstava za pojedinačni i specifični cilj predstavlja jednu finansijsku komponentu programa.

Za poseban cilj, odnosno za finansijsku komponentu programa, definisan je slijedeći budžet:

- Podrška u poboljšanju putne infrastrukture na području kantona 100.000,00KM

6.3.(Redistribucija sredstava)

U slučaju izmjene ukupne vrijednosti Programa koja je rezultat Izmjene i dopune Budžeta Bosansko-podrinjskog kantona Goražde, preusmjerenja sa drugih kodova ili na druge kodove unutar budžeta Ministarstva za privredu i preusmjeravanja između budžetskih korisnika, Ministarstvo za privredu se ovlašćuje da može vršiti izmjenu i dopunu Programa u skladu sa potrebama na osnovu kojih su donešene Odluke o preusmjeravanju, povećanju ili smanjenju ukupne vrijednosti Programa uz saglasnost Vlade.

TAČKA 7.

KRITERIJI ZA RASPODJELU SREDSTAVA

7.1. (Način raspodjele sredstava)

Raspodjela sredstava u slučaju dodjele državne pomoći u novcu vršiće se na osnovu odobrenih Projekata u skladu sa Programom. Konačne Odluke o dodjeli državne pomoći za pojedinačne Projekte iz ovog Programa na prijedlog Ministarstva za privredu donosi Vlada Bosansko-podrinjskog kantona Goražde.

7.2.(Kriteriji za raspodjelu)

Sredstva iz budžeta će se dodjeljivati korisnicima srazmjerno njihovom doprinosu ostvarivanju opšteg i posebnog cilja i očekivanih rezultata Programa.

Za ocjenjivanje doprinosa ostvarivanja ciljeva Programa primjenjivat će se kriteriji koji su definisani za potrebe rangiranja aplikacija, kako bi se osiguralo da prioriteti Programa budu ispunjeni, a stanje u lokalnim zajednicama poboljšano u skladu sa Programom.

Kriteriji po osnovu kojeg će se vršiti raspodjela sredstava programa je:

* ispunjavanje opštih i posebnih uslova za učestvovanje u program.

7.3. (Kandidovanje prijedloga projekta)

Prijedlozi Projekata za dodjelu sredstava dostavljaju se na osnovu objavljenih Javni poziva Ministarstvu za privredu Bosansko-podrinjskog kantona Goražde.

Svi prijedlozi Projekata se procjenjuju u skladu sa procedurama apliciranja, selekcije, evaluacije i rangiranja. Procjenjivanje prijava za dodjelu sredstava provodi se u skladu sa procedurama apliciranja.

TAČKA 8

PROCEDURE APLICIRANJA, SELEKCIJE I EVALUACIJE PROJEKATA ZA SREDSTVIMA

8.1. (Aplikanti)

Lica koja ispunjavaju opšte uslove za učestvovanje u Programu i koja u formi propisanoj od strane Ministarstva za privredu dostave prijedlog Projekata za sredstvima imaju status aplikanta. Aplikant može odabrati najpovoljniji način apliciranja na sredstva.

8.2.(Kandidovanje prijedloga projekata)

Aplikant može kandidovati samo prijedlog Projekta u kojem je planirano finansiranje troškova Projekta iz sredstava Programa.

Obavezni sadržaj prijedloga Projekta je definisan u formi za apliciranje koja se nalazi u Prilogu 1. ovog Programa.

8.3.(Finansiranje prijedloga projekata)

Maksimalan iznos ukupnog budžeta predloženih Projekata nije ograničen, a iznos granta u skladu sa prvim Javnim pozivom maksimalno iznosi 30.000,00 KM, dok maksimalni iznos granta u skladu sa drugim Javnim pozivom iznosi 20.000,00 KM.

8.4. (Otvaranje aplikacija i administrativna provjera)

Otvaranje aplikacija i administrativna provjera za prijedloge Projekata se provodi odmah nakon isteka roka za dostavljanje Projekata po Javnim pozivima.

Administrativna provjera se provodi u cilju utvrđivanja da li lice koje je dostavilo aplikaciju ispunjava uslove za dobivanje statusa aplikanta u skladu da odredbama ovog Programa. Administrativnu provjeru provodi komisija Ministarstva za privredu Bosansko-podrinjskog kantona Goražde. Komisija provjerava da li je aplikacija zadovoljila slijedeće uslove:

1. da je aplikacija dostavljena u roku i na način predviđen programom,
2. da je aplikacija potpuna i ispravno popunjena u skladu sa propisanom formom,
3. da su dostavljeni svi prilozi na način predviđen programom,
4. da aplikant ispunjava opšte uslove za učestvovanje u programu,
5. da je aplikacija u skladu prioritetima, posebni uslovi i ograničenja za korištenje podrške,
6. da je aplikacija usklađena sa svrhom programa, opštim ciljem programa, da je zahtjevana podrška u skladu sa posebnim ciljevima programa, da je predloženo finansiranje u skladu sa odredbama o finansiranju, da su ispunjeni uslovi i kriteriji za ostvarivanje podsticaja.

Ukoliko su ovi uslovi ispunjeni, Komisija će aplikaciju evaluirati u skladu sa odredbama Programa. Komisija može zatražiti od aplikanta dostavljanje dodatne dokumentacije ukoliko je očigledno da je dokument izostavljen zbog slučajne tehničke greške, a što se može indirektno utvrditi na osnovu preostale dostavljene dokumentacije. Komisija može zatražiti dopunu dokumentacije za maksimalno dva dokaza o ispunjavanju opštih ili posebnih uslova koja su propisana programom. U suprotnom aplikacija će i bez evaluacije biti odbijena iz administrativnih razloga.

Aplikacije pisane rukom će biti automatski odbijene.

8.5. (Evaluacija dostavljenih prijedloga projekata)

Za provođenje procesa selekcije, evaluacije i ocjenjivanja prijedloga projekata Ministarstvo za privredu formira komisiju u sastavu:

* Bašić Minela
* Hodović Emir
* Hadžiomerović Melida.

 Komisija sve dostavljene aplikacije razmatra i evaluira u periodu od maksimalno 30 dana od završetka jednog od Javni poziva.

U evaluaciju projekata komisija primjenjuje pet grupa kriterija i to:

1. Finansijski i operativni kapaciteti aplikanta
2. Relevantnost
3. Metodologija
4. Održivost
5. Budžet i troškovna efikasnost

8.6.(Ocjenjivanje/evaluacija aplikacija)

Evaluacija aplikacija se provodi na osnovu kriterija i skale za evaluaciju. Evaluacijski kriteriji su podjeljeni u okviru grupa i podgrupa. Za svaku podgrupu komisija daje ocjenu između 1 i 5 prema slijedećim redoslijedom:

1 - veoma slabo;

2 - slabo;

3 - adekvatno;

1. - dobro;

 5 - veoma dobro.

 Svaka ocjena se množi sa koeficijentom koji je za svaki kriterij predviđen u evaluacijskoj skali. Maksimalan broj bodova za projekat iznosi 100.

Projekti koji imaju manje od 70 bodova se odbacuju u prvom krugu selekcije. Ukoliko je ukupan rezultat u poglavlju **relevantnost** manji od 15, aplikacija se odbija bez obzira na dobiven ukupan maksimalan broj bodova.

Ukoliko je ukupan rezultat u poglavlju **budžet i troškovna efikasnost** manji od 15, aplikacija se odbija bez obzira na dobiven ukupan maksimalan broj bodova.

Komisija će procjenjivati vrijednost kriterija. Prilikom određivanja vrijednosti kriterija komisija će se pridržavati prioriteta, posebnog uslova, finansijskih kriterija i načina rangiranja koji su propisani programom. Svi članovi komisije dodjeluju ocjene, a ukupan broj bodova se dobija kada se ocjene dobivene od svih članova komisije podjeli sa brojem članova komisije.

8.7. (Kriteriji i skala za evaluaciju)

|  |  |
| --- | --- |
| KRITERIJ |  SKALA |
|  Projekti |  |
|  |  |  |
| 1. **Finansijski i operativni kapaciteti aplikanta**
 | **10** |  |
| 1.1. Procjenjeni nivo iskustva aplikanta u upravljanju projektom? | 5 |
| * 1. Procjenjeni nivo finansijskih kapaciteta aplikanta neophodnih za implementaciju projekata?
 | 5 |
| 1. **Relevantnost**
 | **30** |
| * 1. Koliko je aplikacija relevantna za svrhu, opšti i posebni ciljevi programa?
 | 10 |
| * 1. Koliko je aplikacija relevantna za prioritetne aktivnosti programa?
 | 10 |
| 2.3. Koliko je aplikacija relevantna za očekivane rezultate programa? | 10 |
| 1. **Metodologija**
 | **10** |
| 3.1. Da li su aktivnosti u prijedlogu projekta odgovarajuće i  konzistentne sa ciljevima i očekivanim rezultatima projekta? | 5 |
| * 1. Koliko je koherentan dizajn projekta, konkretna analiza problema, da li su predložene aktivnosti odgovarajuće za rješavanje prezentiranog problema, te da li su na zadovoljavajući način planirani raspoloživi resursi aplikanta neophodni za ostvarivanje planiranih rezultata iz projekta ?
 | 5 |
| 1. **Održivost**
 | **20** |
| * 1. Da li će mjere podrške programa značajnije doprinjeti rješavanju problema koji je naveden u prijedlogu projekta ili zahtjevu?
 | 5 |
| * 1. Da li predložene aktivnosti mogu imati pozitivne efekte na poboljšanje stanja privredi na području Bosansko-podrinjskog kantona Goražde?
 | 10 |
| * 1. Da li predložene aktivnosti mogu imati pozitivne multiplikativne efekte na sektor u kojem aplikant posluje, odnosno na prerađivački sektor Bosansko-podrinjskog kantona Goražde?
 | 5 |
| 1. **Budžet i troškovna efikasnost**
 | **30** |
| * 1. Da li je odnos između planiranih troškova i očekivanih rezultata zadovoljavajući?
 | 10 |
| * 1. Da li je visina predloženih troškova adekvatna za implementaciju planiranih aktivnosti?
 | 10 |
| * 1. Da li su predloženi troškovi aktivnosti obrazloženi na način da dokazuju da će sredstva programa biti iskorištena na efikasan i ekonomičan način?
 | 10 |
| **MAKSIMALAN BROJ BODOVA** | **100** |

8.8.(Procedure odobravanja prijedloga projekata)

Projekte koji su u procesu evaluacije dobili više od 70 bodova, komisija rangira po broju osvojenih bodova.

U procesu odobravanja, komisija može uvidom na terenu provjeriti stanje u pogledu uklađenosti stvarnog stanja sa stanjem navedenim u prijedlogu projekta.

Nakon provedenog rangiranja odobravaju se najbolje rangirani projekti do visine raspoloživih sredstava koja su Programom definisana za svaki pojedinačni cilj. Najbolje rangirani projekti za koje postoje rasploživa sredstva imaju status odobrenih projekata.

Odobrene projekte Ministarstvo za privredu predlaže Vladi Bosansko-podrinjskog kantona Goražde da donese Odluku o odobravanju prijedloga projekta koji će se sufinansirati iz sredstava budžeta Bosansko-podrinjskog kantona Gorazde – ekonomski kod 614 100 – Tekući transferi drugim nivoima vlasti.

Ukoliko se radi o odobrenom projektu kojim se korisniku odobrava isplata sredstava u novcu, istovremeno sa prijedlogom Odluke o odobravanju prijedloga projekta, Vladi kantona se dostavlja odobreni prijedlog projekta i prednacrt Ugovora o sufinansiranju odobrenog projekta.

Ukoliko se Odlukom Vlade Bosansko-podrinjskog kantona Goražde odobrava iznos granta veći od 10.000 KM, prije potpisivanja Ugovora, nacrt Ugovora dostavlja se Kantonalnom pravobraniocu na mišljenje.

U slučaju da je planirano finansiranje projekta iz Programa veće od 6.000 KM i manje od 50.000 KM, uz prednacrt Ugovora podnosi se i Prijedlog Zaključka Vlade o davanju saglasnosti Ministru za privredu za potpisivanje Ugovora. Ukoliko je iznos odobrenog granta veći od 50.000 KM, uz prednacrt Ugovora podnosi se i prijedlog Zaključka o davanju saglasnosti Premijeru Bosansko-podrinjskog kantona Goražde za zaključivanje Ugovora o finansiranju projekta.

Nakon prihvatanja prijedloga Odluke od strane Vlade Bosansko-podrinjskog kantona Goražde i pribavljenog mišljenja Kantonalnog pravobranilaštva na nacrt Ugovora, pristupa se potpisivanju Ugovora za sufinansiranje projekta o čemu se aplikant pismeno obavještava. Ugovorom se definiše način implementacije projekta, vrijeme implementacije, obaveze korisnika sredstava i Ministarstva za privredu Bosansko-podrinjskog kantona Goražde i način obezbjeđenja instrumenata za namjenski utrošak sredstava.

Nakon potpisivanja Ugovora, Ministarstvo za privredu predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese Odluku o odobravanju sredstava iz budžeta kantona – ekonomski kod 614 100 – Tekući transferi drugim nivoima vlasti u skladu sa potpisanim Ugovorom.

Nakon prihvatanja prijedloga Odluke o odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev za plaćanje se dostavlja Ministarstvu za finansije Bosansko-podrinjskog kantona Goražde.

Interventna sredstva iz tačke 7.2. će se dodijeljivati na prijedlog Komisije i Ministarstva za privredu pojedinačnim Odlukama Vlade.

TAČKA 9.

NAZIV KORISNIKA SREDSTAVA

 9.1. (Korisnici sredstava)

Korisnici sredstava Programa su lokalne zajednice sa područja Bosansko-podrinjskog kantona Goražde koji ispunjavaju opšte i posebne uslove Programa i koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog Programa.

Korisnici i implementatori sredstava iz Programa se određuju Odlukom Vlade Bosansko-podrinjskog kantona Goražde.

9.2. (Registar korisnika)

Ministarstvo za privredu Bosansko-podrinjskog kantona Goražde vodi registar korisnika u kojem se nalaze svi relevantni podaci o datoj državnoj pomoći u okviru ovog programa za period od pet godine od godine dobijanja državne pomoći.

TAČKA 10.

PROCJENA REZULTATA

Realizacijom ovog Programa očekuje se poboljšanje putne infrastrukture. U slučaju promjene visine sredstava i drugih troškova po ovom Programu koji mogu nastati kao rezultat promjene zakonskih propisa ili usklađivanja budžeta Bosansko-podrinjskog kantona Goražde, program se može mijenjati, povećavati ili smanjivati iznos sredstava.

10.1.(Monitoring implementacije programa)

Monitoring se provodi sa ciljem utvrđivanja da li se implementacija podržanih aktivnosti provodi u skladu sa potpisanim Ugovorima i u skladu sa odredbama ovog Programa. U cilju osiguranja procjene rezultata odabrani korisnici su dužni nakon utroška odobrenih sredstava dostaviti Ministarstvu za privredu Bosansko-podrinjskog kantona Goražde Izvještaj o provedenim aktivnostima koja su odobrena za finansiranje iz Programa.

Nadzor realizacije Programa vrši Ministarstvo za privredu Bosansko-podrinjskog kantona Goražde.

Mjerenje rezultata i provedenih aktivnosti će se vršiti na osnovu periodičnog monitoringa implementacije projekta sačinjavanjem zapisnika uz koji će biti sva neophodna dokumentacija kojom se dokazuje implementacija namjenskog utroška dodjeljenih sredstava.

U slučaju da rezultati monitoringa ukažu na značajan zaostatak u ispunjavanju ugovorenih obaveza, Ministarstvo za privredu predlaže Vladi Bosansko-podrinjskog kantona Goražde donošenje Odluke o povratu dodjeljenje državne pomoći ili preusmjeravanje u skladu sa odredbama programa.

TAČKA 11.

PROCJENA NEPREDVIĐENIH RASHODA I RIZIKA

11.1. (Nepredviđeni rashodi)

Nepredviđeni rashodi za programom predviđene aktivnosti mogu se pojaviti samo kao rezultat promjena unutar interne strukture samog Programa, ali ne i do povećanja ukupnih nepredviđenih rashoda Programa.

 11.2.(Rizici)

Kako bi se smanjili rizici u procesu implementacije Programa uvedene su novine i u procesu selekcije i monitorigu aktivnosti koje su podržane u okviru ovog Programa. Novine se odnose u omogućavanju službenicima terenske posjete i prikupljanje dodatnih informacija neophodnih za proces selekcije, te monitoring u toku same implementacije aktivnosti i mjera koje su podržane ovim Programom.

Aplikanti su dužni planirati odgovarajuće mjere koje će poduzeti u slučaju ostvarivanja rizika koji mogu uticati na ostvarivanje ciljeva i rezultata koji su predviđeni u aktivnostima i mjerama za koje su dobili podršku iz ovog programa.

TAČKA 12.

POTREBAN BROJ RADNIKA ZA PROVOĐENJE PROGRAMA

Za provođenje Programa su nadležni zaposleni u Ministarstvu za privredu Bosansko-podrinjskog kantona Goražde i Program ne zahtjeva angažovanje dodatnih radnika na provođenju Programa, izuzev za korištenje vanjskih usluga za potrebe izrade baze podataka registra korisnika.

Broj: 014-11-355-2/2020.godine  **M I N I S T A R**

Goražde, 06.03.2020.godine \_\_\_\_\_\_\_\_\_\_\_\_\_\_\_\_\_\_\_\_\_

 **mr.sc. Mensad Arnaut**

Saglasnost na ovaj Program dala je Vlada Bosansko-podrinjskog kantona Goražde Odlukom broj: 03-11-424/20 dana 04.03.2020.godine.